นายกรัฐมนตรี ร่วมกิจกรรมจิตอาสา ถวายพระราชกุศลเนื่องในวันคล้ายวันพระราชสมภพรัชกาลที่ 4
นายกรัฐมนตรี ร่วมกิจกรรมจิตอาสา ถวายพระราชกุศลเนื่องในวันคล้ายวันพระราชสมภพรัชกาลที่ 4 พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วยนางนราพร จันทร์โอชา ภริยา ประธานรัฐสภา ประธานศาลฎีกา ประธานวุฒิสภา ประธานองค์กรอิสระตามรัฐธรรมนูญ คณะรัฐมนตรี ผู้บัญชาการทหารและตำรวจ ผู้บริหารศูนย์อำนวยการใหญ่จิตอาสาพระราชทาน 904 วปร. หัวหน้าส่วนราชการ สมาชิกสภาผู้แทนราษฎร สมาชิกวุฒิสภาและคู่สมรส ร่วมกิจกรรมจิตอาสาพัฒนาปรับภูมิทัศน์ ทำความสะอาดศาสนสถาน ถวายพระราชกุศลและน้อมรำลึก เนื่องในวันคล้ายวันพระราชสมภพ พระบาทสมเด็จพระจอมเกล้าเจ้าอยู่หัว ที่วัดโสมนัสราชวรวิหารนายกรัฐมนตรีและรัฐมนตรีว่าการกระทรวงกลาโหม  กล่าวว่า นำ ครม. คู่สมรส ข้าราชการทุกหมู่เหล่าและประชาชนจิตอาสา ร่วมชุมนุมจัดกิจกรรมจิอาสาเพื่อถวายเป็นพระราชกุศลและน้อมรำลึกถึงพระมหากรุณาธิคุณ ของพระบาทสมเด็จพระจอมเกล้าเจ้าอยู่หัว ทั้งนี้ทุกคนทราบซึ่งในพระมหากรุณาธิคุณที่พระราชทานแนวทางโครงการจิตอาสา พระราชทาน 904 วปร.ซึ่งรัฐบาลน้อมนำแนวทางพระราชทานมาจัดกิจกรรมจิตอาสา พัฒนาปรับภูมิทัศน์ ทำความสะอาดศาสนสถาน เพื่อถวายพระราชกุศลและเพื่อให้ประชาชนได้น้อมรำลึกถึงพระราชกรณียกิจ ของพระมหากษัตริย์ไทยทุกพระองค์นายกรัฐมนตรีและรัฐมนตรีว่าการกระทรวงกลาโหม  ทำกิจกรรมจิตอาสาทาสีรั้ว กำแพงวัด ปลูกหญ้า และเยี่ยมให้กำลังใจกำลังพลจิตอาสา ที่ปรับภูมิทัศน์ในบริเวณวัดโสมนัสราชวรวิหาร พร้อมเยี่ยมชมครัวพระราชทาน ดื่มนำส้ม ซาลาเปา และก๋วยเตี๋ยวไก่ จากนั้นได้ร่วมถ่ายรูปกับประชาชนจิตอาสาที่ร่วมกิจกรรม